এই অ্যালবামে থাকছে ৮টি গান। আর আটটি গানই ভিন্ন স্বাদের। স্বপ্নের প্রেমিকা থেকে কঠোর বাস্তব গিটারের টিউনে ধরা পড়েছে অব্যক্ত সব কাহিনি। এই রক সফরে ‘রেভলিউশন’ তাঁদের পাশে পেয়েছে মিউজিক কোম্পানি ‘পাওয়ার কর্ড’-কে। “ আমাদের অনেক দিনের স্বপ্ন-পূরণ হতে চলেছে ২০ সেপ্টেম্বর। প্রায় হাজার মানুষের সামনে আমার লাইভ পারফর্ম করব এইদিন। এর থেকে আনন্দের আর কিছু নেই। আমারা চাই আমাদের গান মানুষের কাছে পৌঁছাক, তাঁরা আমাদের মিউজিক পছন্দ করুক। আর আমরা এমন করেই যাতে নতুন নতুন অ্যালবাম বানাতে পারি, জানালেন রেভলিউশনের ভোকালিস্ট শুভঙ্কর।